
Birêz Rostem Cehangîrî Endamê 
rX Deftera Siyasîya PDKÎ: 

"Piştî sê gerên hilbijartinê ku 
Erdoxan li deshilatê de maye, 
Erdoxan êdî bûye kesekî poz- 
1 bilind, û hin helwêstên siyasî gir- 
1) tin ; niha yek ji wan deshilatdaran 
^ e ku dibêje ez bi dengê gel hatim 
■;^ x ser kar ; û ezê bi dengê gel jî 
> desta ji karê xwe bikêşim ; 

[ \ û dibêje ezê li gorî berje- 

M wendiyên Turkiyê ga- 

v van bavêjim". 

Şehab Xalidî 

Berdewamiya 
Nakokiya 

end rojan berî niha ENKS 
û PYD li bajarê Hewlêrê li 
hev civiyan, da ku dawiyê 
bi nakokiyên di navbera xwe 
de bînin. Mixabin piştî çend roj 
civînan, ji bilî lihevkirina li ser 
hin xalên hevbeş, wan nekarîn 
li ser mijarên giring û sitratejî li 
hev bikin. 

Li gorî zanyariyan yek ji dax- 
wazên ENKS ew bû ku PYD 
helwesta xwe li hemberî rejîma 
Sûriyê eşkere bike, ku gelo ew 
digel rejîmê ne, yan li dijî rejîmê 
ne. Herwisa nakokiyên wan yên 
bingehîn li ser komîteyên Darayî, 
Leşkerî, û Ewlekariyê bûne. 

Derbarê komîteya leşkerî de, 
ENKS dixwaze ku hêzeke yek- 
girtî ya leşkerî li Kurdistana Ro- 
java bê avakirin, bi awayekî ku 
Yekîneyên Parastina Gel (YPG) 
û pêşmergeyên Kurdistana Ro- 
java ên li Kurdistana Başûr ha- 
tine perwerdekirin, û herwisa 
hemû hêzên din ên leşekerî li 
Kurdistana Rojava li xwe big- 
ire, û bi hev re navçeyên Kurdan 
biparêzin. Lê PYD qebûl nekiri- 
ye ku hêzeke bi vî awayî û bi 
naveke din li Kurdistana Rojava 
bihê avakirin. 

Pirsa din a ku heta niha her- 
du encûmenan li ser wê li hev 
nekirine, pirsa darayî ye, û ENKS 
dixwaze di hemû waran de, di- 
gel Encûmena Gel ya Rojavayê 
Kurdistanê (EGRK) hevbeş be, lê 
li ser vê xala giring nekarîn big- 
îjne encameke dilxwaz. Herwisa 
li ser beşdariya di Koferansa 
Cenêv 2 de jî, lihevkirineke cidî 
û cihê hêviyê çê nebû, lê Desteya 
Bilind ku nûneratiya her du ali- 
yan dike, ewê hewlê bide ku 
çareseriyekê bo beşdariya Kur- 
dan bi yek daxwaz û yek dengî 
di Cenêv 2 de bike, bona vê 
ku bikarin bala mezinhêzan û 
welatên bi bandor bo aliyê pirsa 
neteweyî ya Kurdan rakêşin. 


H: Şehab Xalidî 

Pirs: Gelo ew kirîza di Turkiyê 
de pêwendî bi pirsa gendeliya 
malî ve heye, yan di rastî de ar- 
manceke siyasî li pişt van alozi- 
yên di Turkiyê de heye? 

Bersiv: Bi hizra min hekî em herne 
nava îtilafa navenda balên nav 
AKP’ê de, dibe em bêjin ki di esil 
de sê yan çar bask hene, baskê Er- 
doxan, Ebdulla Gul, Fethulla Gulen 
û baskê neteweperest. 

Di dîroka Turkiyê de şer di 
navbera, Îslamî û layîkan de bû. Di 
28’ê Şibatê de serdemê deshilat- 
dariya Erbekan, tank hatne ser 
şeqaman, bi şêweyekê kuditayeke 
bêdeng kirin, serokwezîr dest ji 
kar berda, û dewlet hilweşiya, û 
dewleteke demkî anîne ser kar, û 
helbijartineke formalîte kirin, û îs- 
lamî paşve vekêşiyan. Ew Erdoxane 
hingê girtin ku şaredarê Stembolê 
bû, û birne girtîgehê, ji ber ku wê 
demê hinek helbest li dijî dewletê 
xwendibûn. Piştî wê yekê bû ku Er- 
doxan û Ebdula Gul piştî hiloşîna 
partiya Erbekan ji Erbekan cuda 
bûn, û di sala 2002’an de em hêdî 
hêdî dibînin ku ew partiyeke nû bi 
nerîneke nermtir, rû li Rojava, wekî 
îslamiyên kirawatdar, û bawerdar 
bi demokrasî û hilbijartinê, û alî- 
girê çûna bo nava bazineya Yekîtiya 
Ewropayê ava dikirin. 

Em dikarin bêjin ku Erdoxan êdî 
bû yek ji wan rêberên karîzma di 
Turkiyê de ku karî serî li Erbekan 
û hem jî ji Fethulla Gulen bistîne, 


ku serdemekê ew bihevre bûn. 
Em dibînin ku MHP nikare ji sedî 
14 dengan, û CHP jî nikare ji sedî 
25 dengan zêdetir bi dest bixe, di 
demekê de ku ew partiya ji aliyê 
Ataturk ve hatiye avakirin. Lê AKP 
di destpêkê de ji sedî 35 deng anîn 
lê ew qas çalakî û xizmet kirin ku 
gellek aliyên Îslamî xwe nêzîkî AKP 
kirin. Em nabe ji bîr bikin ku nav- 
birî di programa partiya xwe de, 
nivîsandibû ku di vî welatî de pirsa 
Kurdan heye, ku navê pirsa terorê 
li ser danîne, di vî welatî de mijarek 
herî mezin heye mijara kurdane ku 
navê wê danîne mesela Terorê, em 
bawer in ku ew pirs divêt pêngav 
bi pêngav bê çareserkirin. AKP bi 
vî awayî kariye ku gellek ji dengên 
Kurdan jî bo aliyê xwe rakêşe. 

Pirs: Gelo deheq pirsa Kurd, em 
dibînin ku niha jî gelek caran 
Erdoxan dema bas ji PKK dike, 
bixwe dibêje dibe em dawiyê bi 
terorê bînin, çima? 

Bersiv: Bîra me neçe ku Erdoxan di 
Diyarbekirê de got ku di vî welatî de 
pirsa Kurd heye. Dema ku wan pro- 
jeya xwe anîne berbas, wan navê 
projeya çareseriya pirsa Kurd li ser 
danîn, lê li jêr zexta neteweperest 
û komarîxwazan de navê wê dnaîn 
projeya çareseriya demokratîk, lê 
dîsan jî her kete ber êrîşan, û navê 
wê piştre danî pirsa biratiyê, yanî 
zexta partiyên navxweyî û Kurdan 
li ser navbirî heye, lewra gotarên 
wî derheq pirsa Kurd, li Diyarbekir, 
cudahî heye di gel gotarên navbirî 
li bakûra Turkiyê û yan jî li Îzmîrê. 


Pirs: Gelo em dikarin bêjin ku 
Erdoxan bi rastî li pey çareseriyê 
digere, lê eva êrîşên li ser wî ne 
ku nahêlin ew bilez pirsa Kurd 
çareser bike? 

Bersiv: Ya ku li pirograma hizba 
xwe de bi awayekî eşkere basê 
kêşeya kurd dike, yekem hizb e li 
Turkiyê, û li dîroka Turkiyê de, ku 
basê wê dike ku kêşeyek bi navê 
kêşeya kurd heye, û hewce ye ku 
em çareseriyê bo bibînîn, ew çare- 
serî bi dilê kurdan e, yan ne, girîng 
ew e ku çareseriya kêşeya kurd 
hatiye pesendkirin, û basê kêşeya 
kurd heye, û êdî haşa lê nakin û pe- 
jirandine, pejirandin bixwe gellek 
girîng e, ya herî girîng ew e ku li 
her çar beşên kurdistanê de, het- 
anî niha, tenê li îraqê bi awayekî 
berçav bas ji neteweya kurd hatiye 
kirin, lê niha jî li îranê, li Sûriyê û 
Turkiyê ji aliyê gellek deshilat- 
darên welatan ve neteweya kurd tê 
retkirin, û dibêjin ku me kêşeyek bi 
navê kêşeya kurd tuneye, MHP ku 
hizba komarîxwaz e, dibêjin ku li 
Turkiyê de, me tu kêşeyek bi navê 
kêşeya Kurd tuneye. 

Pirs: Gelo hekî MHP û CHP Er- 
doxan tawanbar nekin bi vê ku 
îxanetê bi armancên Ataturk 
dike, wê demê wê Erdoxan bilez 
pirsa Kurd çareser bike? 

Bersiv: Bi baweriya min Erdoxan û 
partiya wî dikarin ku kêşeya kurd 
çareser bikin, lê bi wê heza ku di 
dilê kurdan de ye, nabe, yanî ya ku 
kurd dixwazin di rastî de xweseriya 
kurdistanê ye, lê dewlet tenê mafê 















"Heya niha texa rewşenbîr û demokrat hizir dikirin ku tevgera Kurd 
li Turkiyê tevgerek şerxwaz û dijî Turk e, û welat ber bi parçebûnê 
ve dibe, lê dewamkirina vê agirbesê berheqbûna doza Kurd û bitay- 
betî berheqbûna PKK'ê di nava rewşenbîr û demokratên Turkiyê de 

da selimandin". 


Kulturî û aborî bo kurdan wekî, 
çareser dibîne, û dixwaze ku îznê 
bide kurdan, ku di parlemêntoya 
Turkiyê de, xebata xwe bikin, û bi 
awayekî zelal dibêje ku çiya berdin 
û çekê danên, desta ji şer bikêşin, û 
werin di nava parlemêntoya Turki- 
yê de, xebata xwe bidomînin, lê îm- 
kan heye ku di nava demokrasiyê 
de, di nav parlemêntoyê de, gavek 
biçûk demek dirêj derbaz bike, di 
xebateke tundûtîj de, gellek gavan 
dikarî di demeke kêm de bavêjî, lê 
dema ku paşekêşiyê dikî, neçar dibî 
ku dest ji gelek deskevtan berdî, bi 
baweriya min dewlet dixwaze ku li 
gorî nêrînên xwe kêşeya kurd ça- 
reser bike, lê ew çareserî bal kur- 
dan ne ew e ku kurd dixwazin, û 
bi baweriya min hewce ye ku kurd 
piştevaniyê bidin van gavên dewl- 
etê bona çareseriya pirsa kurd. 

Derheq Erdoxan ez dixwazim bêjim 
ku piştî sê gerên hilbijartinê ku Er- 
doxan li deshilatê de maye, Erdox- 
an êdî bûye kesekî pozbilind, û hin 
helwêstên siyasî girtin, niha yek ji 
wan deshilatdaran e ku dibêje ez 
bi dengê gel hatim ser kar, û ezê 
bi dengê gel jî desta ji karê xwe 
bikêşim, û dibêje ezê li gorî berje- 
wendiyên Turkiyê gavan bavêjim, 
bi du sedeman Rojavayiyan guman 
ji Eroxan kirin, yekem siyaseta Ero- 
dan derheq Îsraîlê, jiber ku Îsraîl 
bal Amerîkayê hêla sor e, û herwisa 
piştevaniya Erdoxan ji Filistînê, û ji 
Ereban, bi dilê Rojavay nebû, her- 
weha Rojava dixwast ku Turkiyê 
pêgeha îranê lawaz bie, lê piştre 
dîtin ya ku îranê heya niha kiriye, 
Turkiye jî dixwaze di herêmê de 
her vê yekê bike, lewra Rojava ji 
AKP dilsar bû. Ya duyemîn helwêsta 
Erdoxan derheq kûdetaya li welatê 
Misrê bû. Heta niha jî Erdoxan wê 
kûdetayê napejirîne û li dijî wan 
xebatê dike, û piştevaniyeke zaf ji 
Îxwanelmoslimînê dike, û di mî- 
tîngên xwe de bi eşkere berevaniyê 
jê dike. Em dikarin bêjin ku wî karî 
ku aboriya Turkiyê ber bi serxwe- 
bûnê ve bibe, ya herî giring kêşana 
boriyên petrola Herêma Kurdistanê 
bo Turkiyê û Ceyhanê bû, yanî ser- 
barê vê ku Amerîkayê dijayetiya wê 
dikir, û ragehandin ku divêt perê vê 
petrolê here bankeke Amerîkayê 
de, Turkiyê ewyek jî qebûl nekir, di 
dawiyê de gotin bila bikeve banka 
Milet, yan banka xelkê Turkiyê. 

Lê derheq diziyê ew dibêjin 
dadgeh heye, bila lêkolînê bike û 
biryara xwe bide, lê armanc di vir 
de, ne dizî ye, belkû nîşanegirtina 
pêvajoya çareseriyê ye, armanc ne 
dizgirtin e, belkû herifandina dew- 


letê ye, dixwazin ku vê dewletê 
ji nav bibin, ya giring jî ew bû, ku 
hatin û ew dizî kirne rêçareyek bo 
hilweşandina dewleta wî. 

Dibêjin du mehan berî niha di mêh- 
vandariya balyozên welatên derekî 
de, balyozê Amerîka di Turkiyê de 
gotiye ku di du mehên pêşiya me de 
împeratoriya serdemî ya Turkiyê 
wê biherife, Erdoxan jî bi vê gotinê 
pirr nerehet bûye, û gotiye balyozê 
Amerîkayê em neçar nînin ku te li 
cem xwe xwedî bikin, û dibêjê hekî 
balyozên me di nava karûbarên 
welatê we de destêwerdan kirin, ji 
me re bêjin emê bixwe wî li ser kar 
vêde bibin. 

Lê binêre baskê Gulen, ku bi sede- 
ma vê ku Gulen hem melayekî 
mesebî ye, û rêberekî mesebî ye, 
û hem jî kesekî sermayedar e, Ew 
sermayedarekî gellekî bi nav û 
deng e, ez dikarim bêjim ku ser- 
mayedarekî cîhanî ye, wî gellek 
xwendegeh û zanîngeh danîne, 
di Turkiyê û sertaserî welatên îs- 
lamî de, di Herêma Kurdistanê de 
zanîngeha îşik heye, di Turkiyê 
de gellek mekteb danîne, xelkekî 
zaf ên hejar dibe wir û perê kêm 
ji wan werdigre, ji wan qata hejar 
gellekan hiqûq xwendine , dibêjin 
ku ev û Erdoxan bi hevre sazan e û 
beşa qezayî di destê Gulen de be, 
lê dema ku cemaeta Gulen zanî ku 
roj bi roj ew serî ji wan distîne, û 
renge bersiva wan jî nede, û dema 
ku zanî ku Erdoxan nifûza xwe di 


nava polîs de jî zêde kiriye, êdî Gu- 
len xwest ku pêşiyê lê bigre, û Er- 
doxan jî, ji derfetekê digeriya, da 
ku li wan bide. Ew diziya ku eşkere 
bû, û şûnpiyê ciwanekî Îranî jî têde 
eşkere bû, behsê sermayeyeke se- 
dan milyard dolarî heye, yanî ev 
diziya ku dibêjnê diziya sedsalê. 
Diyare ku dewlet vê yekê ret dike, 
û dibêje diziyeke bi vî qasî nehati- 
ye kirin û zêderewiyê dikin, û hekî 
diziyeke weha hatibe kirin, heya 
destê kurê min jî têde hebe, dibe 
here pêşberî dadgehê, lê we gellek 
nepeniyên dewletê eşkere kirin û 
we dane destê bîhaniyan. Lewra wî 
di heyameke kêm de zêdetir ji 50 
serok polîsên bajarên curbicur li 
ser kar vêde birin, û niha gihîştiye 
500 kesî. Erdoxan wekî rêberekî 
hatiye naskirin ku zêdetir di kirîzan 
de karîzmayiya xwe nîşan dide. 

Bi baweriya min niha êdî rage- 
handina bala Gulen sist bûye, êdî 
propagendeya wan ya li dijî dew- 
wletê gellek kêm bûye û renge 
ew agirbirekê ragehînin. Ji bîra 
me neçe ku serdemekê CHP’yiyan 
propagendeyên wan digel bala Gu- 
len yek bû, niha eva ku Gulen bix- 
we li Amerîkayê dirûnêt û eva ku 
ewan bi qewlê hikûmeta Turkiyê 
sirrên dewletê eşkere kirin û dane 
bîhaniyan, hemû bûne sedema vê 
ku beşek ji sermayedarên mezin jê 
cuda bin,û dibe em bizanin ku xelkê 
Turkiyê naxwaze ku ew rewşa baş 
ya aborî û siyasî têk biçe, bi hizra 
min ew kirîz wê bidawî bihêt. 


Pirs:Gelo eva ku dibêjin cemaeta 
Gulen sirrên di warê gendeliya 
malî eşkere kirine û dane dest 
Amerîkayiyan, û wê yekê Erdox- 
an pirr aciz kiriye, dikare heya çi 
qasî rast be? 

Bersiv: Wekî belge belgeyeke wisa 
li ber dest de nine, di dema şeran 
de şerên propagendeyî û rewanî 
dest pê dike, lê bîra me neçe ku berî 
hilbijartinê baskê Gulen û CHP, û 
MHP û bala layîkan ji xwe ditiriyan, 
yanî li gorî rapirsiyan AKP hêşta jî 
ji %50 nehatiye xwar, hekî bi cuda 
bûna girûpa Gulen astê dengderên 
AKP bigîje %40 jî, ew bêy AKP 
nikarin hikûmetê pêk bînin. Yanî 
nikarin ku Erdoxan li ser kursiyê 
serokwezîriyê rakin, şer li ser hilbi- 
jartinan e, îsal sê hilbijartin hene, 
ya şaredariyan, ya serkomariyê ku 
di nava xelkê de wê birêve here, û 
ya parlementoyê. Ew sê hilbijartin 
giring in, û AKP dixwaze di her sê 
hilbijartina de serkeve. 

Pirs: Gelo yanî em dikarin bêjin 
ku ew êrîş pêwendiya wê bi hilbi- 
jartinê ve jî heye û ew dixwazin 
ku rewşê aloz bikin? 

Bersiv: Çi guman têde nine, ku şerê 
hilbijartinê ye ku dikin, û renge di 
vê hilbiajrtinê de bidorînin, yan jî 
AKP bi dengeke zaf bête ser kar û 
ew dengê yekcar zêde, wan berev 
dîktatoriya tek hizbî bibe, û piştre 
jî wan berev dîktatoriya takkesî 
bibe, ew ji vê yekê nîgeran in ku 

renge nekarin ku AKP li ser kar 
vêde bibin, lewra ew dixwazin ku 
rewşê tevlîhev bikin û ewlehiya 
siyasî û aborî têk bidin, û hilbi- 
jartin paş bikeve, hekî hilbijartin 
paş bikeve henekê ew demokrasi- 
ya Tirkiyê lekedar dibe, û îtibara 
partiya deshilatdar kêm dibe, yanî 
ew pêngavên aliyên dijber vê yekê 
nîşan didin. 

Pirs: Bi raya we nerîna ce- 
maetê guherîn bi ser de hati- 
ye? Her çend dibêjin ku Gulen 
daxwaz li Erdoxan kiriye ku sê 
rewşenbîrên Kurd li ser doza 
KCK bigrin, lê Erdoxan bi axav- 
tina wan nekiriye, lê li ser yek 
ew dixwazin aliyê Kurdan bi qa- 
zanca xwe bigrin? 

Bersiv: Çavdêrekî siyasî ê Kurd 
dibêje ku di civînekê de, digel ser- 
okwezîrê Turkiyê, wî gotiye Erdox- 
an ku gelo ma we şerm nekir ku ew 
qas siyasetvanên Kurd li ser kolan- 
an we girtin û destên wan kelebçe 
kirin, lê serokwezîr jî di bersivê de 
gotibû ku min jî her bi qasî we age- 
hdarî li ser vê yekê hebû, digot ku 
min gotê gelo te wekî serokwezîr 
çi kir, got me hinek ji serok polîsan 
li ser kar vêde birin, di vir de ne- 
got ku dezgeha qezayî di destê 
min de nine, dezgeha Dadweriyê 
di destê girûpa Gulen de ye, şer di 
navbera wan du baskan de ye, û 
baskê Gulen xwe bi mexdûr dibîne, 
ew dibêje ku min ew anî ser kar, lê 
niha em lawaz bûne, lewra dibêje 
wan ku yan divêt hûn min bikne 
hevbeş di deshilatê de wekî yek, 
yan ez nahêlim ku tu li ser asfaltê 
rê herî. 

Mesele di vir de ew e ku dewletê 
tu Kurdek, wek siyasetvan yan 
karsazekî dewletê negirt, dadgehê 
biryar dida û polîs jî neçar bû ku 
biryarê cîbicî bike, di vir de eşkere 
bû ku dezgeha Dadweriyê di destê 
cemaeta Gulen de bûye, di vir de 
ye ku gellek caran ew projeyên ku 
dewlet tîne, yanî tîne bo parlemen- 
toyê, berî hemiyan dezgeha Dadw- 
eriyê ew ret dikir. 

Eşkere dibe ku ew yek astengiyek 
bûye li ser riya dewletê. Bala xwe 
bidê ku nûnerekî Ergenekonî ser bi 
CHP (Ergenekon rêkxiraweke ter- 
orîstî ye û di nava Kurdan de wekî 
dewleta kûr binav dikin), gelek 
cinayet kirine, renge serokwezîr 
yan jeneral jî kuştibin, gellek si- 
yasetvan bê serûşûn kiribin, gellek 
kesên naskirî di Kurdistanê de ji- 
nav birine, ya ku dibêjnê "qetlên 
mechul”, ew têne azadkirin bi huk- 


mê dadgehê, lê parlemanterê BDP 
ku tometa li ser wan nagîje yek ji 
sedî ya tawanên wan, daxwazê 
dikin ku heman dadgeh her li gorî 
vê maddeyê wan BDP’yiyan jî azad 
bikin, lê bersiveke ret Werdigrin. 

Pirs: Gelo azadkirina wan par- 
lementeran nîşaneya wê ye ku 
guherînkarî li boçûn û nerî- 
na kesên ser bi Gulen di nava 
Dezgeha Dadweriyê de hatiye? 

Bersiv: Ne, eva vê carê biryara 
heyeta Dadgeha Yasaya Bingehîn 
bû, deshilata vê heyetê li serveyî 
deshilata dezgeha Dadweriyê 
ye, yanî parêzerên wan girtiyan 
hawara xwe bo dadgeha yasaya 
bingehîn birin, em dikarin bêjin 
ku şerê wan rojan di Turkiyê de 
bi qazanca wan parlementeran jî 
bû, heta azadkirina wan jî di rojea 
bêhnvedanê de bû, û dadweran ji 
riya elekteronî ve nameya azad- 
kirina wan parlementeran îmze 
kirin, yanî dewlet li vir de peyame- 
kê dide, herwisa hekî tu lê hûr bî, 
di wan rojan de dewletê hinek 
wêneyên rêzdar Ocelan jî bo yekem 
car piştî çend salan bilav kirin, ew 
wêneyê ku navbirî digel Demîrtaş 
û Boldan li ser maseyekê serûber 
rûniştine, yanî li gorî zanyariyan 
eva îzna wezareta Dadê ya Turkiyê 
li ser bilavkirina vê wêneyê he- 
bûye, yanî bi awayekî dixwaze bêje 
Kurdan ku li gorî wan wêneyan, 
van derfetan bibîne û nas bike û 
bizane ku aliyê hemberî min wate 
yên li dijî min ew in ku naxwazin 
digel we bisazin, jiber ku Turkiye 
naxwaze ku cihgirbûna xwe ya di 
warê siyasî û aborî de ji dest bide, 
ew şerê wan yê çend salan li dijî 
Kurdan kembera aboriya Turkiyê 
şikandiye, lewra ew naxwazin ew 
şer dom bike, û dixwazin li pey ça- 


reseriyê bigerin, lê pêngav bi pên- 
gav diçne pêş, û mixabin ew pên- 
gav bi dilê Kurdan ninin, lê di rastî 
de giring in. 

Pirs: Kekê Rostem bi raya we 
Kurdan di vê kirîzê de çawan 
kar kirin? 

Bersiv: Bi raya min ew qasê ku 
min şopandiye, ew helwestên 
BDP'yan û ên Ocalan û gelek 
çavdêrên siyasî dibêjin ku çend 
meh berî niha Ocalan ragehandiye 
ku eva hinek alî mijûl in rewşeke 
aloz pêk bînin, û heya BDP jî ew 
axavtinên Ocalan sansor kirine 
û bas nekirine, eva nîşan dide ku 
renge Ocalan di girtîgehê de zêde- 
tir xwendibe heya yên çiya, yanî wî 
baştir ew rewş şirove kiribe, lewra 
helwestên Qendîlê jî ên çend rojan 
berî niha digel îro rojê hinekî cu- 
dahî heye, yanî piştî nameya 0 celan 
ku ji Qnedîlê re şand û Qendîlê ber- 
siv da, mirov dibîne ku guherîn bi 
ser helwêsta Qendîlê de hat, ji 17. 
12. 2013 heya ku oporasyon dest 
pêkirin, helwesta Qewndîlê mirov 
dikare bêje ku gellek ferq kiriye. 
Yanî Kurdan helwesteke baş gir- 
tin û bo yekem car bû ku Kurdan 
karî ji vê kirîzê de helwesteke baş 
û bê alî bigrin, lê me dît ku Ehmed 
Turk, Kemal Borkay, Demîrtaş, di 
helwestên xwe de dibêjin ku divêt 
lêpirsîn bê kirin, yanî mesele li vir 
de tenê gendelî nine, belkû me- 
sele jianvbirina rewta çareseriyê 
ye, em dibînin ku Li Kurdistanê de 
piştevaniya wê aloziyê nekirin, ew 
Kurdistana ku çepera herî bihêz 
ya meşên li ser kolanan bû, di vê 
kirîzê de ew bêdeng bûn, û dibe 
dewlet jî ji vê yekê têbigîje û Kurd 
jî, û bi hevre dibe bo çareseriya 
pirsa Kurd pêngavan hilgirin, û bi 
ser rikeberê xwe de zal bin' 


Pirs: Gelo em dikarin bêjin ku di 
pêşerojê de tu partiyek nikare 
cihê AKP bigre bo çareseriya 
Pirsa Kurd,? 

Bersiv: Mixabin wisa ye. Demîrtaş 
di konferanseke çapemeniyê de 
dibêje ku di navbera partiyê si- 
yasî ên Turkiyê de, em zêdetir 
nêzî AKP ne, belê xirap û xirap- 
tir heye, tu MHP, CHP, AKP, danî 
cem hev, yanî ew partiyên yasayî 
ku di parlemêntê de firaksiyonên 
wan hene, MHP’yî hêla jî amade 
ninin ku di parlemêtê de destên 
xwe jî bidne destê parlemanterên 
Kurd, û dibêjin ku ew yek îxanet 
e, CHP’yiyan heya niha wate ji 
serdemê Ataturk ve heya niha soz 
dane û cîbicî nekirine, heya niha 
tenê AKP ye ku ya gotiye, hinek 
kiriye, hemû nekiriye, lê hinek 
kiriye, min gellek caran gotiye ku 
hereketên AKP Kîselî ne. 

Pirs: Gelo ma her vê yekê şik û 
guman di niyetpakiya Erdoxan 
de çê nekiriye? 

Bersiv: Hekî tu wekî Kurd çav ji 
pêngavên Erdoxan û AKP bikî, û 
li gorî daxwazên Kurdan vê yekê 
binirxînî, belê rast e. Tu dibînî ku 
Kurdek têhniyê azadiyê ye, heya 
îro tiştek bi dest nexistiye, wekî wê 
ye ku kesek li ber mirinê be, lê tu 
tenê dilopeke avê berdî ser zimanê 
wî, ew yek nikare çareserî be. Lê 
hekî em di gel partiyên din wan bi- 
din berhev, lê ew pêngavên bi coret 
in, ew dibêje ku ez welat berev 
demokrasiyeke zêdetir ve dibim, 
madam ku berev demokrasiyeke 
zêdetir ve dibe, ew yek bixwe 
şêweyeke şer e li dijî CHP û MHP. 
Heya ku şerê di navbera wan sê ali- 
yan de hebe, wê demokrasî zêdetir 
peyda be, dîktatoriya tak û hizbî 
zehmet e ku pêk bê, lewra Kurd ji 
vê yekê tê gihîştine, û di navbera 
xirap û xiraptir de xirap hildib- 
jêrin, Neçarin ku vî karî bikin, jiber 
ku tu aliyek din di qadê de nine, 
heke tu li fotografê binêrî, xûya 
dike ku çi dibêje, lewra hekî parti- 
yek din hebe ku ji AKP’ê baştir be, 
û deshilatê bigire destê xwe û bo 
mînak rabigehîne ku ez dixwazim 
otonomiyê bidim Kurdan, wî çaxî 
Kurd dibe piştevaniyê jê bike, û 
destan ji AKP'ê berde, jiber ku di 
siyasetê de ne reş heya dawiyê reş 
dimîne, û ne sipî jî heya dawiyê 
sipî dimîne, belkî eva berjewendî 
ye ku dostatiyê diyar dike, ne sond 
û îman. 

Pirs: Gelo yanî em dikarin bêjin 
ku di Turkiyê de, şerê çekdarî 




05-01-2014 





bersivê nade, yanî nikare pên- 
gava gihîştina Kurdan bi mafê 
xwe bilez bike? 

Bersiv: Dema nameya rêzdar Oca- 
lan ku di newroza sala derbazbûyî 
de hat belavkirin, ez li ser vê baw- 
eriyê bûm ku nameya han li rûyê 
neçariyê ve hatiye nivîsandin, û 
bi awayekî bêhna teslîmbûnê ji 
nameyê tê, lê hekî niha wê nameyê 
cardin bixwînî, hindek guherîn 
di hizirkirina mirov de derheq 
nameyê pêk tîne. 

Em vê yekê ji bîr nekin ku serbarê 
vê ku rêzdar Ocelan rêberekî siyasî 
yê Kurd e, di rojeva siyasî ya Tur- 
kiyê de ye jî. Ew heyeta parleman- 
taran jî ku seredan wî diken, basa 
rewşa siyasî ya welat jêre dikin, û 
jê re dinirxînin û herweha niha ku 
îzna mifahwergirtin ji TV û Sete- 
laytê jî pê hatiye dan, bi xwe dibîne 
û dixwîne û dinirxîne, li ser dîroka 
Turkiyê jî bi başî şareza ye, lewra 
bi başî dinirxîne, û di nameya xwe 
ya Newrozê de bi başî radigehîne 
ku serdemê şerê çekdarî derbaz 
bûye. 

Bi baweriya min her dewleteke 
dagîrker bêt, û li ser mafê Kurdan 
diyalog û nîqaşê bike, Kurd di tu 
beşek Kurdistanê de vê yekê ret 
nakin, yek ji wan beşên Kurdistanê 
jî Kurdistana Bakûr e ku gellek sal e 
têde basê gotubêjan tê kirin, bi giştî 
agirbes di nava van sînaryoyan de jî 
heye, eva ku aliyên neteweperest û 
rasîst di Turkiyê de, niha hewil di- 
din bi her awayekî be, cardin Tur- 
kiyê ber bi şer tevî Kurdan bibin. 
Bi baweriya min heya niha rêberi- 
ya PKK’ê gellek bi hişyarî ve pên- 
gav avêtine û siyaset kirine, jiber 
ku beravajî agirbesên berê ku di 
heyamek kêm de dihatin şikandin, 
lê vê carê agirbesê sala xwe derbas 
kir, û niha jî her berdewam e, eva 
jî bi awayekî heqaniyet û rewayi- 
ya pirsa Kurd dide selimandin, di 
nava bîrûraya giştî ya Turkiyê de, 
heya niha wusa nebû, heya niha 
texa rewşenbîr û demokrat û Kur- 
dan weha hizir dikirin ku tevgera 
Kurd li Turkiyê tevgerek şerxwaz 
û dijî Turk e, û welat ber bi parçe- 
bûnê ve dibe, lê dewamkirina vê 
agirbesê berheqbûna doza Kurd 
û bitaybetî berheqbûna PKK'ê di 
nava rewşenbîr û demokratên 
Turkiyê de da selimandin, lewra 
PKK nabe vê yekê bi kêm bibîne. 

Ez vê yekê gellek bi dûr nabînim 
ku serkirdatiya PKK’ê, di nava Tur- 
kiyê de û di pirojeyên siyasî ên 
Turkiyê de beşdariyê bike, û xe- 
bata xwe bidomîne. Lê bi baweri- 


ya min di şerê ku îro rojê di nava 
aliyên Turkiyê de derketiye holê, 
gereke Kurd destêwerdan û alî- 
giriya eşkere neke, lê hindekê aliyê 
dewletê bigre, û di hember de jî 
poanan bide û wergire. Jiber ku bi 
hizra min şerê îro rojê li Turkiyê bi 
qazancê Kurdan e. 

Pirs:Gelo heya kengê ew partiyê 
wekî CHP û MHP, wê wekî opozi- 
syon bimînin, jiber ku ew xwe bi 
partiyên netewexwaz û peyrewê 
boçûnên Ataturk dizanin, ewê 
çawa û heya kengê taba mana 
AKP di deshilatê de bikin? 

Bersiv: Eva girêdayî ye bi hizr û 
nêrîn û siyaseta wan di Turkiyê 
de, yan dibe xwe tevî raya giştî ya 
cîhanê rêk bixin, û guherînkari- 
yan bi ser siyasetên xwe de bînin, 
û cardin ji nû ve rûçikek nû û ser- 
demiyane bidin xwe, û bêne nava 
xelkê de, bi bêhneke fireh ve, jiber 
ku evan gelek caran bi rûçik û 
kincên curbicur xelk xapandin, lê 
niha xelk wan dinse. 

Xûya ye ku nabe te çavnihêriya 
gellek tişan ji MHP'ê hebe, jiber 
ku eva rêbaza wan e, û nikarin ji 
vê rêbazê derkevin, û di dirêjahiya 
dîroka Turkiyê de jî, wan her bi li- 
hevhatin û îtilafan karîne bêne ser 
kar, û hertim aliyê herî biçûk bûne, 
lewra bi giştî ew yan dibe xwe di- 
gel serdemê niha rêk bixin, û yan jî 
dibe xatira xwe bixwazin. 

Pirs: Gelo em dikarin bêjin ku 
ji bo xelkê xizmetkirin giring e, 
yanî xelk guh nade îdeolojiya 
partiyan? 

Bersiv: Yek ji qazancên pergala 
parlemantêriyê ew e ku dewlet û 
sîstem di xizmeta xelkê de ne, bi vê 
wateyê ku dewlet û sîstem û partî, 
bi qasekê kar bikin ku cardin xelk 
wan hilbijêre, ne weke îranê ku xelk 
di xizmet sîstemê de be, lewra niha 
em dibe vê yekê baş binirxînin ku 


niha di Turkiyê de, raste demokrasî 
di asta welatên Rojavayî de nine, 
lê bi nêrîna netewa Turk ne Kurd, 
heya niha baş bûye, sîstema parle- 
mantarî hebûye, û deshilat hatiye 
guherîn, lê bi rêyekê de çûye ku 
nehêlane serkevtî be, bo mînak di 
sala 60’î de, Menderes hewlek da, 
lê ew hat kuştin, di sala 80’î de car- 
din pê diçû ku karekî weha bikin, 
lê kûdeta hat kirin, û serkomar û 
serokwezî hatne zîndanîkirin, di 
dawiyên dehika 80 û despêka de- 
hika 90’î de, Ozal dixwest ku karek 
weha bike, lê Ozal jî hate kuştin û 
heya niha jî piştî 20 salan xeta sor 
e, ka gelo wê bê eşkerekirin ku 
Ozal çawa hatiye kuştin, yan ne, 
îro rojê jî li ser Erdoxan e, lewra 
bi baweriya min ferq û cudahiya 
di navbera Erdoxan û Menderis û 
Demîrel û Ecewîd û Ozal, di vir de 
ye ku ew lawaztir bûn. 

Pirs: Em dikarin bêjin Ozal wê 
demê lawaz bû? 

Bersiv: Belê, Ozal lawaz bû. Yanî 
wê demekê dest pêkir ku partiya 
wî lawaz dibû, û bi tenê nedikarî 
dehsilatê bidestve bigre, wî divêt 
bi hevalbendiya bi partiyeke din re 
deshilat bidestve bigirtiba, Turkiy- 
eya wê demê jî, û erteşa wê demê 
jî bihêz bû, lewra gellek bi rehetî 
Ozal di holê rakirin. 

Lê wan îslamiyan bawerî bi Ro- 
javayiyan nekirin û gellek bi hûrî 
ve çûne pêş, û pêngav bi pêngav 
astengiyên li ser riya xwe rakirin, 
lewra hem rikeberên xwe ji holê 
rakirin, û hem jî şiyan ku xizmeta 
xelkê xwe bikin, xelkê Turkiyê 80 
sal bû ku partiyên din ceribandibûn 
lewra herçend pêngavên AKP hêdî 
hêdî jî bûn, lê xelkê ew qebûl kirin, 
û dengê xwe dan ewan. 



























Derwazeya vê avahiya di xîm de kavil, li ser koka xwe 

ya berê dizivire 


Lewma dibe ew derfet bêne nasîn 
û daxwazên wan ên bi heq û rewa 
bê bersiv nemînin, û îmkanat 
û çavkanî û dahat bi awayekî 
wekhev di navbera neteweyan de 
bêne parvekirin. 


Baskirina ji mafê neteweyan û 
kêmaniyên olî û mesebî, ji qewlên 
dema hilbijartinê ên Rûhanî bûn, 
ku wî qewl dabû ku hekî bibe 
serkomar, pêregihîştina bi kêşe 
û bi daxwazên neteweyan, û 
kêmaniyên olî û mesebî bike, û 
posta "moawinetê imûrê eqwam 
we mezahib" (posta cihgiriyê bo 
karûbarên eqwaman û kêmaniyan) 
ava bike, lê niha tenê alîkarek 
taybetî di vî warî de destnîşan 
kiriye ku ew alîkar jî Elî Yonisî ye 
ku pêştir di postên emniyetî de 
kar kiriye. 

Rûhanî di kelekela xebatên bo 
hilbijartinê de, hertim li ser 
daxwazên neteweyan pêdagirî 
dikir, û di daxuyaniya hejmara sê 
ya xwe de ku bi awayekî taybetî li 
derbarê neteweyan û kêmaniyên 
mesebî de hatibû nivîsîn, di deh 
bendan de, programa xwe de di vî 
warî de ragehandibû. 

Daxuyaniya hejmara sê, bi van 
hevokên balkêş û xapînok dest 
pê kiribû: " Welatê me yê ezîz, 
îran, bostaneke pirr ji gulav e ku 
ji herêm, ziman, dîn û mesebên 
curbicur pêk hatiye". 

Herwisa di benda çarê de jî hatibû 
ku: "Xwendina bi zimanê dayîkê 
(Kurdî, Erebî, Azerî û ...hwd) di 
dibistanan de, û di zanîngehan 
de, li gorî benda 15’ê ya yasaya 
bingehîn wê bê cîbicîkirin". 

Belê Rûhanîbi eşkere ragehandibû 


ku ji hemû ziman û meseban, 
dikarin di birêveberiyên giştî ên 
welat de beşdar bin, û tu kes nabe 
bi sedema qewmiyet (netewe) yan 
mesebê xwe, derfetan ji dest bide. 
Lê bi kiryar me dît ku Rûhanî di 
pêkanîna kabîneyê de soz û qewlên 
xwe cîbicî nekirin, û tu nûçeyek ji 
hebûna kesên ser bi neteweyên 
jêr sitemê û kêmaniyên curbicur, 
di nava postên giring ên hikûmetê 
de nebûn. 

H elb et wan b o vê mij ar ê jî, xwestin 
ku xelkê bixapînin û ragehandin 
ku, kabîne tenê Heyeta Wezîran 
nine. Lê dîsan jî wan postên ji 
Heyeta Wezîran xwartir jî nedane 
neteweyên zulmlêkirî. 

Her di vê biyavê de, Elî Yonisî 
ragehandiye ku sernekevtina 
wan di warê danîna kesên ser bi 
kêmaniyên qewmî (netweyî) û 
mesebî, di hinek postên giring 
ên hikûmetî de, nayê vê wateyê 
ku dewlet naxwaze kareke bi 
vî rengî di pêşerojê de bike, lê 
bi berçavgirtina kar û kiryarên 
dewleta Rûhanî, di heyama 
derbazbûyî de, em dikarin gotinên 
Yonisî jî wekî soz û qewlê li ser 


coxînê bi xelkê bihesibînin. 

Di encamê de bi baldan bi naweroka mesebî û îdeolojî, û dîroka tejî ji 
ferq û cudahî ya rejîmê, û niha jî bi baldana bi kiryarên dewleta Rûhanî 
di warê danîna wezîran, û hilbijartina parêzgaran de, û bêpariya bi 
kiryar ya neteweyên li jêr sitemê ji postên birêvebriyê, di warên aborî 
û siyasî de, û dijberiya herî tund di navbera dana qewlan û kiryarên 
serkomar, û wezîrê navxwe, û destyarê tayabet ê serkomar di warê 
karûbarên neteweyan de, dibe bê famkirin ku ew marê xweş xet û xal 
yê Komara îslamiya îranê, her çar salan carekê çermê xwe diguhere, lê 
naweroka wê her ew e, û derwazeya vê avahiya di xîm de kavil, li ser 
heman koka xwe ya berê dizivire, lewra kes ji bîr nake ku Rûhanî tenê 
bo parastina rejîmê hatiye. 


D ewleta Iranê her tim 
binpêkarê mafê mirovan û 
mafê kêmaniyên neteweyî 
û mesebî di vî welat de bûye. Eva di 
demekê de ye ku neteweyên Îranî 
xîmê nasnameya Îranî, û bingeha 
pêkanîna çanda Îranî ne. Hebûna 
neteweyan û qewmên curbicur di 
her welatekî de nîşaneya derfetan 
e. 

^êflifr 


Piştî vê ku kongireya çaremîn ya YXDKÎ bidawî hat, me 
bi hewce zanî ku li derheq şêweya birêveçûna vê kongireyê 
û pirojeyên YXDKÎ bo piştî kongireya çaremîn bi sekreterê 
YXDKÎ birêz Keyhan Yosifî re hevpeyvînekê pêk bînin, ku deqa 

vê hevpeyvînê bi vî awayî ye: 





Pirs: Birêz Kêyhan Yûsifî 

Kerema xwe hinek li ser şêwaz 
û çawaniya pêkanîna kongireya 
Yekîtiya Xwendekarên 

Demokrat ên Kurdistana îranê 
ji me re bas bikin? 

Bersiv: Li gorî bername û peyrewa 
navxweyîyaYekîtiyaXwendekarên 
Demokrat ên Kurdistana îranê 
(YXDKÎ), ew rêkxirawa her du 
salan carekê dibe kongireya 
xwe birêve bibe, bo vê armancê 
jî, di komîteyên cuda cuda ên 
vê rêkxirawê de çend mehan 
amadekarî bo girtina konferans 
û karûbarên pêwendîdar bi 
kongireyê tê kirin. 

Nûnerên beşdarbûyî di kongireyê 
de, di konferansan de têne 
hilbijartin, û di kongireyê de jî 
dest bi behs û gengeşeya li ser 
mijarên diyarîkirî ên kongireyê 
dikin ku ji aliyê Lêjneya Birêveberî 
û li gorî pêrewa navxweyî hatine 
amadekirin. 

Bi baldan bi rewşa xwendekarî 
ya navxweyî a îranê, gelo bi 
raya te girtina kongireyê dikare 
çi watayek hebe? 

Bersiv: Ya yekemîn peyama 
kongireyê û bawermendiya bi 
demokrasiyêye.Jiberkuhilbijartin 
û girtina kongireyê bo her 
rêkxirawekê bas ji bawermendiya 


bi demokrasiyê û demokratîkbûna 
vê rêkxirawê dike. 

Lewra kongire dikare wateya 
demokrasîxwaziyê bo 

xwendekarên navxwe yê îranê ku 
li jêr tepeseriya dîktatoriyê de ne, 
hebe, û herwisa bi berçavgirtina 
diruşma kongireyê wate "Yekbûna 
gotara bizava xwendekarî ya 
Kurd” peyama bihevre xebatkirin 
li jêr sîvana gotareke hevbeş 
û neteweyî de, dide çalakên 
xwendekarî ên navxweyî, ku 
pêdagirî li ser vê rastiyê dike ku 
remza serkevtina me di yekbûn û 
yekdengiyê de ye. 

Gelo hûn rewşa xwendekarên 
Kurd di îranê de çawan 
dinirxînin? 

Bersiv: Xwendekarên Kurd jî wekî 
xwendekarên din ên îranê li jêr 
zulma deshilatê de ne, û bêguman 
di rewşeke baş de nînin. Hem di 
warê perwerdehî û xwendinê, 
û hem jî di warê çalakiyên 
xwendekarî û mafên xwe de. 

HatinaRûhanîdigelpropagendeya 
vekirîbûna rewşa siyasî, û bi 
taybetî rewşa zanîngehê, û 
çalakiyên xwendekarî hevdem 
bû, lê rastî ew e ku vekirîbûna 
rewşa siyasî û civakî, di çarçoveya 
sîstema Komara Îslamî de, tişteke 
zehmet e, û bê guman hatina 


Rûhanî jî nikare xwendekaran 
xatircem bike bo desteberbûna 
mafên wan. 

Pirs: Gelo YXDKÎ şiya ye ku di 
warê rêkxistinî ve, li îran û 
Kurdistanê rola xwe bilîze? 

Bersiv: Belê bi berpirsayetî ve ez 
dikarim bêjim ku şiya ye, lê em û 
hevalên xwe, di kongireyê de, em 
li ser vê baweriyê bûn ku YXDKÎ 
xwediyê pitansiyel û şiyaneke 
gellek zêdetir e bona vê ku bikare 
rêkxistinên xwe berfirehtir 
bike, lewra yek ji rasipardeyên 


bi armancên xwe yên xwendekarî, 
giringiyeke zêdetir bi karûbarên 
navxweyî ên Kurdistan û îranê 
bide. 

YXDKÎ di derbazbûyî û heya niha 
jî, yek ji erkên xwe ên herî serekî, 
birêkxistinkirina xwendekarên 
Kurd dizane, û bê guman felsefeya 
YXDKÎ jî birêkxistinkirina 
çalakiyên xwendekaran li derveyî 
welat bûye. 

Pirs: Program û pilana bihêt 
ya xwendekaran bo rêkxistin û 
karê rêkxiraweyî di Kurdistanê 
de wê çawa be? 

Bersiv: Di rastî de baskirina ji 
program û pilananbo rêkxirawekê 
ku ji aliyê deshilatê ve bi nafermî 
tê nasîn, û bawermendî bi 
deshilata zal nine, û rê çareyê bi 
nebûna deshilata niha di civakê 
de dizane, nikare di ragehandinê 
de bi awyaê eşkere bas lê bike, û 
bi tayetî di karûbarên rêkxistinî 
de, tewaya hewldanên me ew e 
ku li gorî çawaniya karûbarên 
xwe, û li gorî naweroka tevgera 
xwendekarî em çalakiyên xwe 
di biyavê hişyarkirina civaka 
Kurdistanê û geşandina koltorî, û 
gotara neteweyî zêdetir ji caran 
bikin. 

Pêwendiyên xwe digel rêkxiraw û 
çalakên xwendekarî ên neteweyên 
bindest ên din ên îranê, ku em 
bihevre xwediyê jiyaneke hevbeş 
in, zêdetir bikin, û em hewlê 
bidin ku hevpêwendiyeke qahîm 
bi wan re pêk bînin, û bi hevre 
em pêngavên xwe bikne yek, bo 
gihîştina bi armancên xwe. 

“Hêviya min ev e ku partiya 
min ser bikeve, û ez bi serbil- 
indî ve cardin vegerim ber deri- 
yê wan malbatan ku xortên wan 
di refên PDK îranê de, û di pêx- 
ema armancên gelê Kurd de ha- 
tine şehîdkirin, û bêjme wan ku 
ez ew kes im ku wefadar mame 
bi rêbaza xwe û xwîna şehîdan". 


ya dildarî di navbera min û So'da 
Reşîdî de çê bû, min xwazbîniya 
So’dayê kir, lê bavê wê razî nebû bi 
zewicîna min bi wê re, lewra min 
So’da revand, û berhema jiyana me 
jî 4 kur û keçek e”. 

Mihemed Kurdistan dibêje: "Hêviya 
min ev e ku partiya min ser bikeve, 
û ez bi serbilindî ve cardin vegerim 
ber deriyê wan malbatan ku xortên 
wan di refên PDK îranê de û di pêx- 
ema armancên gelê Kurd de hatine 
şehîdkirin, û bêjme wan ku ez ew 
kes im ku wefadar mame bi rêbaza 
xwe û xwîna şehîdan". 


H: Rehîm Gergulî 



M ihemed Bendat naskirî bi Mi- 
hemed Kurdistanî, kurê Resûl, 
sala 1346’an(1967) li gundê Kone 
Lacan a ser bi bajarê Pîranşarê 
hatiye dinê. 

Mihemed Kurdistanî jî weke tewa- 
hiya zarokên din ên Kurdistanê di 
temenê 7 saliyê de diçe xwending- 
ehê, lê mixabin bi sedema nebûna 
îmkanat û arîşeyên jiyanê tenê 
dikare sala yekemîn a qonaxa 
despêkî a xwendinê bixwîne, lê 
di xwendingeha şoreşê di dema 
pêşmergatiyê de, dikare ku qonaxa 
despêkî a xwendinê bi serkevtin ve 
bi dawî bîne. 

Mihemed Kurdistanî derheq 
nasyariya xwe bi PDK îranê re weha 
diaxive: " Sala 1358’an(1979), ez 
tevî bavê xwe çûm û me di mîtînga 
Mihabadê de beşdarî kir, li wir bo 
cara yekemîn min PDK îranê û Dr. 
Qasimlo nas kir. Herweha wî çaxî 
binkeya Yekîtiya Lawên Demokrat 
a Kurdistan îranê li gundê me bû, 
û weke serşane têde endam bûm, 


û min erkên rêkxirawê cîbicî diki- 
rin". 

Mihemed Kurdistanî tevlîbûna xwe 
bi PDK îranê re weha tîne ziman: 
"Dema ku komîte şaristan li Gun- 
dê Kewperê bû, bi awayek fermî 
ez çûme wir, û ez bûm pêşmerge 
û heya niha jî li ser bîr û beweri- 
yên xwe pêdagir im. Di heyamê 
pêşmergatiya xwe de, çar caran 
hatime birîndarkirin, cara yekemîn 
li ser rêya di navbera Serdeşt û 
Pîranşarê de, cara duyemîn li Sonê, 
cara sêyemîn di dema bombeba- 
ran kirina baregehên PDK îranê li 
Sînemokê û cara çeremîn jî li "Xirê 
Kakênê" ku dikeve navbera gundê 
Kewper û Bêkosanê de, ez hatime 
birîndarkirin". 

Kurdistanî rojên herî xweş û ne 
xweş ên jiyana xwe weha tîne zi- 
man: "Du rojên xweş di jiyana min 
de hene ku tu caran ji bîra min na- 
çin, yekemîn ew roj bû ku bo cara 
yekemîn min Dr. Qasimlo ji nêzîk 
ve dît, û roja duyemîn ew roj bû 


ku ez bûme pêşmerge û niha jî 34 
sal bi ser wê rojê de derbas dibe 
û niha jî şanaziyê bi derbazbûyiya 
xwe dikim, û li hember netewa xwe 
de xwedî vîjdaneke rihet im. Di 
hember de rojên nexweş di jiyana 
pêşmergatiya min de zaf in, lê roja 
herî ne xweş, ew roj bû ku nûçeya 
şehîdketina Dr. Qasimlo dane min 

n 

Mihemed Kurdistanî derheq ji- 
yana xwe ya hevpar dibêje: " Sala 
1365’(1986)an dema ku barege- 
hên me li gundê Genedar a ser bi 
bajarê Pîranşarê bûn, peywendi- 


Mihemed Kurdistan rû li xelkê 
Kurdistanê dike û bi vê gotinê 
hevpeyvîna xwe bi dawî tîne: " Ez 
sipasiya xelkê Pîranşarê bi giştî û 
bitaybetî xelkê deverên Berî Mêr- 
gan û Berî Nelênê dikim ku hertim 
pişt û penaya pêşmerge bûn, û her- 
weha daxwazê ji wan kesan dikim 
ku pişt ji netewa xwe kirine, cardin 
vegerin ser rêya rast, gelo ma hûn 
kî dikujin? ji kî re sîxoriyê (ajanti- 
yê) dikin? Gelo ma em hemû Kurd 
nînin?" 



Birêz Mihemed Kurdistanî û malbata wî 



















Zêdebûna nifûsê, şêweya nû ya apartaydê 

Selam Îsmaîlpûr 

D i van rojan de behsa hewce- 
hiya zêdebûna nifûsa îranê 
bûye yek ji behsên giştî û 
berçav di axavtina siyasetdarêj û 
deshilatdarên Komara îslamiya 
îranê de, û sedemên cur bi cur ji 
bo vê hewcehiyê di ragehandinan 
de, û di propagendeyên wan de tê 
ber bas, wekî pîrbûna nifûsa îranê 
û metersiyên çavkanîgirtî ji wê, û 
kêmbûna nifûsa berhemhîner û 
zêdebûna nifûsa pîr û serbar (ku 
berhema wan bo welat nîne) îşare 
bikin. 

Lê di rastî de tirsa rejîmê ji guherî- 
na pêkhateya heşîmetî, bi qazanca 
peyrewên kêmaniyên mesebî, û 
neteweyî ye. Di vî warî de gotineke 
Birjiniskî sitratejîstê naskirî yê 
Amerîkayî balkêş e, ku dibêje: "Ji 
hizirkirin derbarê êrîşên bilez li ser 
îranê xwe biparêzin, jiber ku, dem, 
û serjimêriyên nifûsî, û guherîna 
nivşan ne di berjewendiya rejîmê 
de ye". 

Hekî em vê nerînê li rex boçûnên 
curbicur ên kesayetiyên mesebî û 
siyasî ên rejîmê danên, em dikarin, 
ji sedemên tirsa deshilatdarên re- 
jîma îranê, ji berdewamiya zêde- 
bûna nifûsê, û berevajiya wê di na- 
wenda îranê fam bikin. 

Renge yekemîn car ku tirsa ji zêde- 
bûna nifûsê, xwe eşkere kir, wê 
demê bû ku hinek girteyên Vîdyoyî 
ji Hucetulîslam Mêhdî Danişmend 
bilav bûn, ku navbirî di vê girteya 
vîdyoyî de bêhurmetiyeke zaf bi 
pêrewên mesebê Sunnî kir, û got 
ku zêdebûna nifûsê di nava Sun- 
niyan de, metirsiyeke micid e li ser 
mesebê Şîe, û dibe li hemberî vê 
yekê de em bisekinin. 

Li gorî pîverên zanistî hekî rêjeya 
za û zê ya giştî, kêmtir ji 2.1 be, wê 
nifûs hêdî-hêdî kêm be. Heya vir, 
serjimêrî tu sedemeke berçav bo 
tirsa ji guherîna pêkhateya nifûsa 
îranê di nava berpirsyarên rejîmê 
de nîşan nade. Em di demekê de 
dikarin ji sedema rastîn ên vê tirsê 
fam bikin ku wan serjimêriyan di- 
gel serjimêriya zêdebûna nifûsê di 
herêmên derdorê, û di nava mese- 
bên curbicur û herwisa di nava 



neteweyên din jî bidne berhev. 

Di vî warî de malpera Şîeyan ya 
"Online”, ji zimanê Dr. Elewî mamo- 
stayê zanîngeha Meşhedê nivîsand- 
iye ku: "Nirxa geşekirina nifûsê li 
hinek herêmêm Sunîakincî ji sedî 
7 e, lê di herêmêm Şîeakincî de di 
navbera %1 ta %1.3 e. Hinek gund 
hene ku di rabihurî de, %65 ji wê 
Şîeyan û %35 Sunnî bûn, lê îrorojê 
%86 ji Suniyan pêk tê". 

Wî herwisa koçberbûna Sunniyan 
bo bajarên Şîeakincî wekî Gurgan, 
Reşt, meşhed, Bîrcend, Kirman 
û ...hwd, wekî sedema guherîna 
pêkhateya nifûsê û metirsîdar bi 
nav kiriye. 

Wî mamostayê zanîngehê herwisa 
mînakek li ser bajarê Meşhedê rax- 
istiye berçavan, û dibêje: "Xwende- 
geha paşnawendî ya keçan ya vî ba- 
jarî %80 ji Şîeyan, û %20 ji Suniyan 
pêk tê, û xwendegeha destpêkê ya 
wê %80 Sunî, û %20 ji Şîeyan pêk 
tê". 

Wî ew cudahiya encama peyrewiya 
Şîeyan ji siyasetên pêşîn ên dew- 
letê di warê kontrolkirina za û 
zêyan, û propagendeya melayên 
Sunî, û piştevaniya welatên wekî 
Erebistana Seûdî ji Suniyên îranê, 
bo zêdekirina nifûsê rageandine. 
Yek ji bikarhînerên vê malperê bi 
awayekî eşkere bas ji zêdebûna 
nifûsa Kurdan di bajarên ser bi 


parêzgeha Urmiyê de dikin. 

Lê axavtinên Ayetullah Mekarim 
Şîrazî ji merceên herî xwedî nifûz 
ên hikûmetî di roja 25’ê Rezberê 
ya 1392 (17.10.2012) di kongireya 
navneteweyî ya îmam Secad di vî 
warî de zêdetir ji yên din balkêş 
e. Wî bi eşkerekirina nîgeraniya ji 
zêdebûna nifûsa Suniyan di îranê 
de got: "Niha di derdora Meşhedê 
de, em dibînin ku Sunî di mijûlî kirî- 
na erd û avahiyan ji Şîeyan in, da ku 
rêjeya nifûsa xwe zêde bikin". 


Ew yek tê vê wateyê ku siyaseta 
wekheviyê di warê peyrewiya hemû 
netewe û meseban ji deshilatê, di 
îranê de, piştî çend dehikan hewil- 
dan û bernamerêjî, û înkar û ser- 
kutê, bê encam maye, û gotarên 
cuda ji gotara deshilatê, niha êdî 
bûye kêşeyeke micid li ser riya 
wan, bi awayekî ku berpirsyarên 
hikûmetî jî, bi eşkereyî bas ji hew- 
cehiya birêvebirin û cîbicîkirina si- 
yasetîn di warê nifûsê de, bo rike- 
beriya digel wan dikin. 












Hunermendê ciwan ê bajarê Urmiyê Riza 
Mistefazade koça dawiyê kir 


Gotinên 

Pêşînan 


H unermendê genc û stran- 
bêjê naskirî yê Urmiyê 
Riza Mistefazade di bûy 
erek trafîkê de jiyana xwe ji dest 
da. 

Li gorî zanyariyan ew çend caran 
bi sedema gotina stranên welat- 
parêzî, ji aliyê hêzên rêjîma îslamî 
ya îranê ve hatibû girtin, û herî 
dawî jî çûyîna wî bo derveyî welat| 
hatibû qedexekirin. 

Hunermendê dengxweş û genc ê 
Kurdistana îranê, Riza Mistefazade,| 
roja 03.01.2014’an li bajarê Urmi 



Pirtûka Mihemed Uzun bi Farsî tê wergêrandin 




irtûka nivîskar û romannûvîsê navdar ê Kurd Mihemed Uzun 
bi Farisî jî tê wergêrandin. 


Weşanxaneya Kurdistan li bajarê Sine li Kurdistana Rojhelat, di demeka 
nêzîk de, berhema nivîskarê Kurd Mihemed Uzun a bi navê Bîra Qederê 
bi Farisî diweşîne. Pirtûka Bîra Qederê ji aliyê rêzdar Aras Osmaniyan 
xelkê bajarê Urmiyê ji Kurmancî ve werdigerîne ser zimanê Farisî. 

Hêjayî gotinê ye ku Mihemed Uzun romannivîsê kurd bû ku gelek ber- 
hemên wî bi zimanê kurdî, Turkî û Swêdî jî hatine belavkirin. 


JIYANA 
MUSA ANTER 
DIBE FÎLM 


(^JiyanÊ^lûs^iite^ib^îlm 

F 



îlma jiyana rewşenbîrê Kurd Mûsa Enter ê ku di sala 1992'an de li Amedê hat kuştin, tê ama- 
dekirin. 


Fîlm li Mêrdîn, Nuseybîn, Akarsu û gundê Mûsa Enter wate li Zîvîngeyê piştî xebata çar salan hat amadeki- 
rin. Di fîlmê de jiyana Mûsa Enter, 10 kes zindî kirin. 

Di fîlmê de zarokên Mûsa Enter; Enter Enter, Rahşan Enter û Dîcle Enter jî rola xwe lîstin. Tê plankirin ku 
fîlm payîzê bikeve vîzyonê. 


Ava bîra zû diqede an hindik e, 
divê bi tevdîr bê bikaranîn.Her- 
wiha her tiştê hindik jî divê bi 
tevdîr û hindik hindik bi qasî ku 
pêwist be bê bikaranîn. 

Ava cemidî ji kaniya qut nabe: 

Tiştê pak tim ji kaniya xwe 
derdikeve dû re xera dibe an ge- 
marî dibe an di serî de her tişt 
ne gemarî ye dûre gemarî dibe. 
Tiştên xweş û xwerû di jêderkê 
de ye. 

Ava xurt serevraz diçit: 

Ava xurt tu astengiya li pêşiya 
xwe nahêle, ji ber ku bi hêz e 
û herderê tije dike û dihere. 
Girseyên bi hêz û pir jî çi astengi- 
yên ku derdikevin pêşberî wan, 
nikare bi wê girseyê.Lewre girse 
bi yek be û pir be çi derkeve pêş 
diheciqîne û dihere. 

Ava xwestî naçe serî : 

Wekî ava ku xwediyê wê hebe 
an hinekan xwestibe naçe serî . 
Tiştên ku hinekî bixwaze û mirov 
lê bi xwedî derkeve an yê hinekî 
din be û mirov lê xwedî derkeve 
nabe yê mirov. 

Ava zelal tê de xuya ye xem û 
xeyal: 

Tiştê zelal û paqij her tim xweş 
tê fêmkirin,bûyer û tişt zelal 
dibe mirov ji xeyalên xwe li gor 
wê yekê dirêsin. Ji xwe dema ku 
bêyer pêşiya wê ne diyar û xuy- 
ayî be kes nizane rast bifikire.Ji 
bo mirov rast bifikire û rast te- 
vbigere divê mirov li benda zela- 
lbûna wê bûyerê bisekine. 


















Şaristana Çerdawil 




aristana Çerdawil yek ji 
I şaristanên parêzgeha îlamê a 
kurdistana Rojhilatê ye, û na- 
wenda vê şaristanê jî bajarê Sera- 
bilê ye, ku li bakûrê îlamê hilketiye 
û şaristana han di sala 1360'an 


(1981) de, ji şaristana îlamê cuda şaristana Çerdawil ji bakûr tevî 
bûye. parêzgeha Kirmanşanê, ji başûr 

tevî şaristana Sîraw, ji rojhelat tevî 
Di sala 1391'an (2012) bexşa Sîr- parêzgeha Loristanê, ji rojava tevî 
wan ji şaristana Çerdawil cuda şaristana Eywanê hevsînor e, û ji 4 
bû, û bû şaristana Sîrwan û niha bexşan pêktê wekî: Bexşa Merkezî, 







A: Îdrîs Sitwet 


Şebab, Bîcnewend, Hîlan, û heşt 
dêhistan jî hene û xelkê vê deverê 
kurd in, û bi zimanê kurdî û bi de- 
voka Lekî û Kelhorî dipeyvin. 

Li gor serjimêriya sala 1385’an 
(2006), heşîmeta şaristana Çer- 
dawil 73.937 kes bûye. 

Şaristana Çerdawil li qerax başûrê 
zincîre çiyayên Zagros hilketiye û 
şaristanek xweş e, û av û hewayekî 
pir xweş û hênik heye, û cihekî 
gelek xweş bo geryanê ye, û pirani- 
ya çiyayên wê jî bi dar û bar in, wekî 
darên Belût, Badamên kîwî, "Wen", 
"Kîkm”, "Ercen" û "Gon". Cihê gotinê 
ye ku rêya Hemîl û îlamê, ji vê de- 
verê re derbaz dibe, û tê çavrêki- 
rin ku di pêşerojê de pêşkevtinên 
baştir bi xwe ve bibîne. 



Hin cihên wê çiya, û hin jî deşt in, 
û axa vê deverê, axeke baş û pir- 
bereket e, û piraniya akinciyên 
vê deverê bi cotkarî û terşdariyê 
(heywandarî) mijûl in, û aveke zaf 
jî heye bo cotkariyê. 

Şaristana Çerdawil şaristaneke 
kevn e, û hebûna şûnwarên kevn di 
vê deverê de, vê rastiyê diselimînin. 
Şûnwarên kevn ên serdemê Sasani- 
yan nîşan didin ku devera han di 
berê de, cihê şaristaniyeta miro- 
vahiyê bûye, û niha jî şûnwarên vê 
deverê bûye sedem ku şaristana 
han di warê dîrokî de, şaristaneke 
giring be. Li gorî zanyariyan 160 
şûnwarên şaristaniyeta mirovahi- 
yê di bexşa Hîlan de hene. Ji hinek 
şûnwarên giring yên vê şaristanê 
em dikarin îşarê bi şûnwarên wekî: 
Kelha Gomgom, bajarê kevnar yê 
Mêhrgan Qiziq, kelh û agirdana 
kevnar ya Sam, kelha Walî, pira 
kevnar ya Kirodît, tepika kevnar 
ya Çixa, goristana dîrokî ya Kolkol, 
îmamzadeya Pîr Hemze, şikevta 
Tilism, şikevta Şah Efdalan, ba- 
jarê kevnar yê Serabkelan û ...hwd 
bikin. 
























S erbazekî Îraqî piştî derba- 
zbûna 25 salan bi ser şerê 
îran û îraqê de, hêşta jî di 
nava darên başûra Besre de mi- 
jûlî danîna boseyê bo dijminê xwe 
ye, û jêve ye ku hêşta jî şerê îran û 
îraqê berdewam e. 

Navbirî ku navê wî Şehab Ehmed e, 
di sala 1957 de ji dayîk bûye, û dema 
xwe li devera Faw li başûrê Besre 
de karê cotkariyê kiriye, lê piştre ji 


aliyê rejîma Sedam ve bi zorî weke 
serbazek birine bereya şerê 8 sale di 
navbera îraq û îranê de, ku di enca- 
ma teqînekê de, tûşî şoka mêjî bûye, 
û nikare bi awayekî asayî hizir bike. 

Ew serbazê kevn yê Îraqî, ji wê demê 
ve ku mêjiyê wî derbe dîtiye, vedi- 
zane ku hêj şer her dom dike, û di 
nava darên devera xwe de, herdem li 
hewla bosedanîn û şerkirinê de ye. 








Serbazekî îraqê hêşta jî nizane ku şerê îran 
û îraqê bidawî bûye 


NavnîŞana dervevîwelai lliE 10m 75623jPa»liBlM^iia 


E - Mail: Agiri2003@gmail.com 




Li sala 2013'an, 108 rojnamevanan 
canê xwe ji dest dane 


Y ekîtiya Navnetewî 

Rojnamevanan ragehand 
ku di sala 2013'an de, 
108 rojnamevanan di cîhanê 
de, canê xwe ji dest dane, û 
Sûriye, îraq û Pakistan jî wekî 
welatên herî metirsîdar bo 
karê rojnamevani^ê hatine di- 


yarîkirin. 

Yekîtiya Navneteweyîya Rojname- 
vanan eşkere kir ku 15 rojname- 
van bi sedema tundûtîjiyên di 
sûriyê de, hatine kuştin, ku zê- 
detirîn kuştina rojnamevanan 
di Sûriyê de bûye, û piştî Sûriyê, 
navê îraq, Pakistan, û Fîlîpînê tê, 
ku wekî welatên herî metirsîdar 
bo rojnamevanan hatine diyarîki- 
rin. 

Li gorî vê raporê, qasa kuştina 
rojnamevanan di sala 2013’an 
de, li gorî sala 2012'an, %10 kêm 
kiriye. 

Binkeya sereke ya Yekîtiya 
Navnetewî ya Rojnamevanan 
li bajarê Biroksêla de ye, û 600 
hezar rojnamevan û 134 welatên 
cîhanê têde endam in. 






























